रारा अल्ट्रा म्याराथन वैशाख १ मा
आगामी वैशाख १ गते जुम्ला रारा अल्ट्रा म्याराथन आयोजना हुने भएको छ । कर्णाली र्स्पोर्टस क्लबले जुम्ला रारा अल्ट्रा म्याराथन गर्न लागेको अध्यक्ष सरोज शाहीले जानकारी दिए । सोमबार पत्रकार सम्मेलन आयोजना गरेर कर्णाली स्पोट्स क्लबले अल्ट्रा म्याराथनको तीब्र तयारी भइरहेको जनाएको हो ।
जुम्ला — आगामी वैशाख १ गते जुम्ला रारा अल्ट्रा म्याराथन आयोजना हुने भएको छ । कर्णाली र्स्पोर्टस क्लबले जुम्ला रारा अल्ट्रा म्याराथन गर्न लागेको अध्यक्ष सरोज शाहीले जानकारी दिए । सोमबार पत्रकार सम्मेलन आयोजना गरेर कर्णाली स्पोट्स क्लबले अल्ट्रा म्याराथनको तीब्र तयारी भइरहेको जनाएको हो ।उनका अनुसार पाँच वर्षदेखि हरेक वैशाखमा जुम्ला अल्ट्रा म्याराथन भइरहेको छ । उच्च पर्वतीय खेलकुद प्रशिक्षण केन्द्रका रुपमा जुम्लालाई स्थापित गर्ने र कर्णालीमा खेल पर्यटनको सम्भावना रहेको सन्देश विश्वभर फैलाउनको लागि म्याराथनको आयोजना भइरहेको अध्यक्ष शाहीले बताए ।‘कर्णाली प्राकृतिक सुन्दरताले भरिएको छ । तर पर्यटन क्षेत्रका रुपमा स्थापित हुन सकिरहेको छैन्,’ उनले भने,‘म्याराथनका माध्यमबाट प्रचारप्रसार गरेर खेल पर्यटनको रुपमा कर्णालीलाई चिनाउने प्रयत्न भइरहेको छ ।’विश्व कीर्तिमानी धावक हरिबहादुर रोकायाले खेल क्षेत्रको विकास विना कुनै पनि विकास सम्भव नहुने बताए । ‘म्याराथन प्रति युवायुवतीको आकर्षण बढिरहेको छ । विदेशी खेलाडी समेत सहभागि हुने गरेका छन्,’ उनले भने, ‘अल्ट्रामा दौड्ने खेलाडीले सीमा र समुदायको भावना खोज्छ । जुन आन्तरिक रूपमा आरामदायी छ । यो सूर्यास्तमा रमाइलो गर्ने, गाउँठाउँमा रमाउने, पहाडमा दौडिँदै र प्रवाहको अवस्थामा पुग्दा शान्तिको आनन्द लिने म्याराथन हो ।’जुम्लाबाट रारासम्म हुने ४९ किलोमिटर दूरीको दौडमा यो पटक २ जना बेलायती र २ जना भारतीय खेलाडीले समेत भाग लिनेछन् । उनीहरुले नाम दर्ता गरिसकेको कर्णाली स्पोर्टस क्लब जुम्लाले जनाएको छ । जुम्ला रारा अल्ट्रा म्याराथन चन्दननाथ भैरवनाथको आँगन, खलंगा बजार, जुम्लाबाट सुरु भई मुगु, रारा तालको हुटु छेउमा अन्त्य हुनेछ ।विगतमा विभिन्न १८ जिल्लाका साथै बेलायत, नेदरल्याण्ड, भारत, इटाली, अमेरिकाबाट गरी १ हजार ८ सय बढी खेलाडीले सहभागिता जनाइसकेका छन । यस वर्षको पाॅचौ जुम्ला रारा अल्ट्रा म्यारथनमा विभिन्न विधा गरी करिब एक हजार जनालाई सहभागी गराउने लक्ष्य लिइएको प्रतियोगिताका इभेन्ट म्यानेजर उमेश रोकायाले बताए ।‘म्याराथनका विभिन्न विधा गरी ४४ जना धावकलाई नगद तथा प्रमाण पत्रद्वारा पुरस्कृत गरिनेछ । यस वर्ष विगतमा प्रदान गरिएको पुरस्कार राशी अनुसार नै प्रदान गरिने छ,’ उनले भने, ‘लामो दूरीमा सहभागी हुन अनुकूल नहुनेलाई सहभागिताका लागि विभिन्न उमेर समूहको लागि छोटो दूरीका दौड पनि राखिएको छ ।’आयोजकले ४९ किलोमिटर अल्ट्रा म्याराथनका महिला/पुरुष तर्फ सार्क राष्ट्रका धावकका लागि १४ हजार पाँच सय, अन्य देशका धावकका लागि १६ हजार शुल्क निर्धारण गरेको छ । त्यस्तै नेपाली धावकका लागि सात हजार र स्थानीय धावकका लागि पाँच हजार पुरस्कार तोकिएको छ भने प्रतियोगिता कुल पैंतिस लाख खर्च सिमाभित्र रहेर सकाउने लक्ष्य रहेको छ ।म्याराथनको लागि विभिन्न चार ठाउँमा चेक पोइन्ट, विभिन्न उपसमिति तथा दौड हुने रुटका बजार तथा गाउँमा खेलाडीको स्वागत तथा सत्कारका लागि समूह बनाएर काममा खटाइएको छ, । ४९ किलोमिटर तर्फको दौडमा भागलिने सम्पूर्ण खेलाडी तथा व्यवस्थापनमा खटिने सम्पूर्ण कर्मचारीहरुको पाँच लाख बराबरको दुर्घटना विमा समेत गरिनेछ ।’अल्ट्रा म्याराथनको प्रचारका निम्ति बनाइएको ट्रिजर समेत सार्वजनिक गरिएको थियो । म्याराथनमा प्रथम हुनेलाई एकलाखसहित स्वर्णपदक, द्वितीयलाई ७५ हजार र तृतीयलाई ५० हजार पुरस्कार प्रदान गरिने भएको छ । चौथो र पाँचौलाई नगद २० हजारसहित मेडल र प्रमाणपत्र प्रदान गरिने आयोजकले जनाएको छ ।